तीसरे टी-20 मुकाबले में 16 रन से हराया, सीरीज पर 3-0 से कब्जा किया
England Vs Bangladesh (BAN vs ENG) 3rd T20I - बांग्लादेश क्रिकेट टीम ने सोमवार को मीरपुर के शेर-ए- बांग्ला स्टेडियम में विश्व चैंपियन टीम इंग्लैंड को तीन मैचों की टी-20 सीरीज के तीसरे मैच में 16 रन से हरा दिया
बांग्लादेश क्रिकेट टीम ने मंगलवार को मीरपुर के शेर-ए- बांग्ला स्टेडियम में विश्व चैंपियन टीम इंग्लैंड को 3 टी-20 सीरीज के तीसरे मैच में 16 रन से हरा दिया। इसी के साथ बांग्लादेश ने सीरीज में 3-0 से क्लीन स्वीप किया। टॉस हारकर पहले बल्लेबाजी करते हुए बांग्लादेश ने निर्धारित 20 ओवर में 2 विकेट खो कर 158 रन बनाए।
जवाब में इंग्लैंड की टीम 20 ओवर में 6 विकेट खो कर 142 रन ही बना सकी। बांग्लादेश के लिटन दास को 73 रन की शानदार पारी के लिए प्लेयर ऑफ द मैच चुना गया। नजमुल हुसैन शान्तो को प्लेयर ऑफ द सीरीज चुना गया।
ग्राफिक में देखिए प्लेयर ऑफ द मैच और प्लेयर ऑफ द सीरीज
बांग्लादेश के लिए लिटन दास ने खेली अर्धशतकीय पारी
इंग्लैंड ने टॉस जीतकर पहले फील्डिंग का फैसला किया। पहले बल्लेबाजी कर रही मेजबान टीम के लिए ओपनर बैटर लिटन दास ने 57 गेंदों पर 73 रन बनाए। 55 रन पर टीम का पहला विकेट गिरा। उनके अलावा नजमुल हुसैन शान्तो ने नाबाद 47 रन की पारी खेली। इंग्लैंड के लिए आदिल रशीद और क्रिस जॉर्डन ने 1-1 विकेट लिया।
इंग्लैंड की खराब शुरुआत
लक्ष्य का पीछा कर रही इंग्लैंड की शुरुआत अच्छी नहीं रही। फिल सॉल्ट और डेविड मलान ने पारी की शुरुआत की। साल्ट शून्य पर आउट हुए। इंग्लैंड के लिए डेविड मलान ने सबसे ज्यादा 53 रन बनाए। उनके अलावा जोस बटलर ने 40 और क्रिस वोक्स ने 13 रन की पारी खेली।
बांग्लादेश के तसकीन अहमद ने 2 विकेट लिए। वहीं, शाकिब अल हसन, मुस्ताफिजुर रहमान और तनवीर इस्लाम ने 1-1 विकेट लिया।
बांग्लादेश ने दूसरी बार किया क्लीन स्वीप
बांग्लादेश ने पहला मैच 6 विकेट और दूसरा 4 विकेट से जीता था। यह बांग्लादेश के इतिहास का सिर्फ दूसरा मौका है जब टीम ने तीन या उससे अधिक टी-20 मैचों की सीरीज में क्लीन स्वीप किया हो। बांग्लादेश ने इससे पहले साल 2012 में आयरलैंड के खिलाफ टी-20 सीरीज 3-0 से जीती थी।